CELEX: 62021TN0141
Language: ro
Date: 2021-03-05 00:00:00
Title: Cauza T-141/21: Acțiune introdusă la 5 martie 2021 – Shakutin/Consiliul

10.5.2021   
            
            
               RO
            
            
               Jurnalul Oficial al Uniunii Europene
            
            
               C 182/61
            
         
      Acțiune introdusă la 5 martie 2021 – Shakutin/Consiliul
      (Cauza T-141/21)
      (2021/C 182/82)
      Limba de procedură: engleza
      
         Părțile
      
      
         Reclamant: Aleksandr Vasilevich Shakutin (Minsk, Belarus) (reprezentant: B. Evtimov, avocat)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Regulamentului de punere în aplicare (UE) 2020/2129 al Consiliului din 17 decembrie 2020 privind punerea în aplicare a articolului 8a alineatul (1) din Regulamentul (CE) nr. 765/2006 privind măsuri restrictive împotriva Belarus, a Deciziei de punere în aplicare (PESC) 2020/2130 a Consiliului din 17 decembrie 2020 privind punerea în aplicare a Deciziei 2012/642/PESC privind măsuri restrictive împotriva Belarus, a Regulamentului de punere în aplicare (UE) 2021/339 al Consiliului din 25 februarie 2021 privind punerea în aplicare a articolului 8a din Regulamentul (CE) nr. 765/2006 privind măsuri restrictive împotriva Belarus, a Deciziei (PESC) 2021/353 a Consiliului din 25 februarie 2021 de modificare a Deciziei 2012/642/PESC privind măsuri restrictive împotriva Belarus;
               
            
                  —
               
               
                  obligarea Consiliului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe susținerea potrivit căreia Consiliul nu a furnizat o motivare suficientă cu privire la seria de motive invocate de acesta din urmă pentru a-l desemna pe reclamant în ceea ce privește în special orice pretinsă implicare în represiunea societății civile și a opoziției democratice potrivit articolului 4 litera (a) din Decizia Consiliului 2012/642/PESC.
               
            
                  2.
               
               
                  Al doilea motiv, întemeiat pe susținerea potrivit căreia Consiliul nu a furnizat motive veritabile și a săvârșit o serie de erori vădite de apreciere prin faptul că a concluzionat că reclamantul obținea avantaje de la regimul Loukachenka și îl susținea.